CELEX: 62009TN0429
Language: et
Date: 2009-10-21 00:00:00
Title: Kohtuasi T-429/09: 21. oktoobril 2009 esitatud hagi — Campailla versus komisjon

19.6.2010   
            
            
               ET
            
            
               Euroopa Liidu Teataja
            
            
               C 161/42
            
         
      21. oktoobril 2009 esitatud hagi — Campailla versus komisjon
      (Kohtuasi T-429/09)
      (2010/C 161/66)
      Kohtumenetluse keel: prantsuse
      
         Pooled
      
      
         Hageja: Massimo Campailla (Boulogne-sur-Mer, Prantsusmaa) (esindaja: advokaat P. Goergen)
      
         Kostja: Euroopa Komisjon
      
         Hageja nõuded
      
      
                  —
               
               
                  mõista komisjonilt välja kahju, mis hagejale on tekitatud asjaolu tõttu, et komisjon keeldus võtmast meetmeid kaebuse järel, milles hageja viitas oma põhiõiguste rikkumisele Kameruni ametiasutuste poolt.
               
            
         Väited ja peamised argumendid
      
      Käesoleva hagiga nõuab hageja talle adresseeritud komisjoni 30. juuli 2004. aasta kirjaga D3 *3/2004/D/4809 ja 9. septembri 2004. aasta kirjaga D3 D*3/2004/D/5438 väidetavalt tekitatud kahju hüvitamist; komisjon keeldus neis kirjades võtmast meetmeid kaebuse järel, milles hageja viitas oma põhiõiguste rikkumisele Kameruni ametiasutuste poolt.
      Oma hagi toetuseks esitab hageja väited, mis põhinevad otsuse ebaseaduslikkusel, mis on tingitud faktiliste asjaolude moonutamisest ja võimu kuritarvitamisest, ning EÜ asutamislepingu ja EL lepingu sätete ja põhimõtete rikkumisest, ja samuti Euroopa inimõiguste ja põhivabaduste kaitse konventsiooni ja Euroopa Liidu põhiõiguste hartaga tagatud põhiõiguste rikkumisest (mh õiguskindluse, õiguspärase ootuse, hea halduse, diskrimineerimiskeelu, hea valitsemistava, menetlusnormide järgimise, ebainimliku või väärikust alandava kohtlemise keelu põhimõtted).